kalixlouiis/myanmar-wikipedia-corpus huggingface dataset:
အိမ်တိုင်း၊ ကျောင်းတိုင်း၊ ရုံးဌာနတိုင်း၌ ခြင်ကျားလောက်လမ်း တကောင်မျှ မရှိစေရေး အတွက် အောက်ပါတို့ကိုဆောင်ရွက်ရပါမည်။
ဖုံး - ရေလှောင်ထားသော အိုးခွက်များတွင် ခြင်များ ဝင်ရောက်မဥနိုင်ရန် လုံခြုံစွာ ဖုံးအုပ်ထားရန် သွန်- အိုးခွက်နံရံတွင် ကပ်နေသော ခြင်ဥများသေစေရန် အိုးခွက်များ၏ အတွင်းပိုင်းကို တိုက်ချွတ်ဆေးကြော ရန်၊ ခြင်ကျားလောက် လမ်း တွေ့ရှိသော ရေများကို သွန်ပစ်ရန် (သို့မဟုတ်) အခြားအိုး ထဲသို့ ရေစစ်ဖြင့် ပြောင်းထည့်ရန် လဲ- ပန်းအိုး၊ နတ်အိုးများ၏ အတွင်းပိုင်းကို တိုက် ချွတ်ဆေးကြော ၍ ရေများကို တပတ်နှစ်ကြိမ် လဲလှယ်ရန် စစ် - ခြင်ကျားလောက်လမ်းများ မပါစေရန် ရေဖြည့်သည့်အခါ ရေစစ်ဖြင့် စစ်ထည့်ရန် လောင်း - ရေထည့်ထားသော ကြောင်အိမ်အောက် ခံခွက် များနှင့် ရေမြောင်း များတွင် ဒီဇယ်ဆီနှင့် စက်ဆီဟောင်းများ လောင်း ထည့်ရန် ထောင် - ဘယ်အချိန်အိပ်အိပ်၊ ဘယ်နေရာ အိပ်အိပ် ခြင်ထောင်ထောင် အိပ်ရန်၊ တတ်နိုင်က ဆေးစိမ်ခြင်ထောင် အသုံးပြုရန် မြှုပ် - အသုံးမပြုတော့သော ရေတင်ကျန်နေသည့် စွန့်ပစ်ပစ္စည်း များကို မြေမြှုပ်ရန် ရှင်း - အိမ်အတွင်း၊ အပြင် ခြင်များမခိုအောင်းနိုင်ရန် သန့်ရှင်းစွာထားရန်၊ ချုံများ ရှင်းရန် ဖွင့် - အလင်းရောင်ရရန် ပြတင်းပေါက်များကို ဖွင့်ထားရန် မှုတ် - လူနာရှိက ဆေးမှုတ်မည့်အဖွဲ့ကိုကူညီရန် ထို့ပြင် ခြင်ကိုက်မခံရစေရန် ခြင်ဆေးလိမ်းခြင်း၊ အကျႌ လက်ရှည်နှင့် ဘောင်းဘီရှည်များ ဝတ်ဆင်ခြင်း၊ နေအိမ်၌ ခြင်လုံ ဆန်ခါတပ်ခြင်း စသည်တို့ဆောင်ရွက်ရန် လိုအပ်သည်။
ခြင်ကျားလောက်လမ်း တကောင်မှ မရှိစေရေးအတွက် ဖုံး၊ သွန်၊ လဲ၊ စစ် စသည့် ပိုးလောက်လမ်းနှိမ်နင်းရေး လုပ်ငန်းများကို လူတိုင်းပါဝင် ဆောင်ရွက်ခြင်းအားဖြင့် ဇီကာရောဂါ အပါအဝင် သွေးလွန် တုပ်ကွေးရောဂါ ကူးစက်ဖြစ်ပွားမှု မရှိအောင် ကာကွယ်နှိမ်နင်းနိုင် မည်ဖြစ်ပါကြောင်း အသိပေး နှိုးဆော်အပ်သည်။
ကျန်းမာရေးဝန်ကြီးဌာန ကိုးကား ပြင်ပလင့်ခ်များ Zika Virus - Centers for Disease Control and Prevention Flaviviridae Genomes database search results from the Viral Bioinformatics Resource Center Viralzone: Flaviviridae Virus Pathogen Database and Analysis Resource (ViPR): Flaviviridae World Health Organization Zika Virus Fact Sheet Category:အင်းဆက်မှတဆင့် ကူးစက်သည့် ရောဂါများ။
right|thumb|ဘုရားကျောင်းဝင်း ဂိတ်တံခါးဟောင်း ဟွမ်ဖူးစေတီ (, literall: Great Blessing, Hán tự: 弘福寺) သည် ဗီယက်နမ်နိုင်ငံ၊ မြောက်ဗဟိုကမ်းရိုးတမ်းဒေသ၊ ကွမ်းဘင်စီရင်စုနယ်မြေ၊ လယ်သွေခရိုင်၊ သွမ်ထရပ်ကျေးရွာတွင် တည်ရှိသည်။
စေတီသည် နှစ်ပေါင်း ၇၀၀ ကျော် ကြာမြင့်ခဲ့ပြီဖြစ်ကာ ဗဟိုဗီယက်နမ်ဒေသတွင်းရှိ သက်တမ်းအကြာဆုံး စေတီဘုရားများတွင် တစ်ခု အပါအဝင်ဖြစ်သည်။
သမိုင်းကြောင်း ၁၃၀၁ ခုနှစ်တွင် ထွမ်မင်းဆက်မှ ထွမ်နန်းတောင်းဧကရာဇ်သည် ဤဘုရားကျောင်းသို့ ရောက်ရှိလာရာမှ ထွိုင်ခပ်ဘုရားကျောင်း ဟု ခေါ်တွင်ခဲ့သည်။
၁၇၁၆ တွင် ငုရင်မိသားစု အကြီးအကဲ ငုရင်ဖက်ချူးက ခင်သရပ်တု ဘုရားကျောင်း ဟု အမည်ပြောင်းလဲခေါ်ဆိုခဲ့သည်။
ငုရင်မင်းဆက်မှ မင်းမန်ဘုရင်သည် ၁၈၂၁ တွင် ဘုရားကျောင်းသို့ ရောက်ရှိလာပြီး အမည်ကို ဟွမ်ဖူးစေတီအဖြစ် ပြောင်းလဲခေါ်ဆိုခဲ့သည်။
စေတီကို အကြိမ်များစွာ ပြန်လည်တည်ဆောက်ခဲ့ကြသည်။
၁၉၈၅ တွင် အပူပိုင်းမုန်တိုင်းကြောင့် ပြင်းပြင်းထန်ထန် ပျက်စီးခဲ့ရပြီး အဝင်ဂိတ်တံခါး၊ စေတီအောက်ခြေပိုင်းနှင့် ၈၀ ကီလိုဂရမ်ရှိသည့် ခေါင်းလောင်းနှင့် ဘုရားဆင်းတုအချို့သာ ကျန်ရစ်သည်။
ဤစေတီသည် ကွမ်းဘင်စီရင်စု အမွေအနှစ်များစာရင်းတွင် အပါအဝင်ဖြစ်သည်။
ဒီဇင်ဘာ ၂၀၁၄ တွင် ပြန်လည်တည်ဆောက်ရေးလုပ်ငန်းများကို စတင်ခဲ့သည်။
၁၆ ဇန်နဝါရီ ၂၀၁၆ တွင် စေတီတော်သစ်ကို အခမ်းအနားဖြင့် ဖွင့်လှစ်ခဲ့ရာ ဗီယက်နမ်အစိုးရ တာဝန်ရှိသူများ၊ ဗီယက်နမ်နှင့် မြန်မာနိုင်ငံမှ သံဃာတော်များ၊ ကမ္ဘောဒီးယား သံဃရာဇာ ဆရာတော်ကြီး Tep Vong နှင့် ဗီယက်နမ်နိုင်ငံရှိ ဗုဒ္ဓဘာသာဝင်များ တက်ရောက်ခဲ့ကြသည်။
ဟွမ်ဖူးစေတီသည် ဗီယက်နမ်နိုင်ငံ၏ အမျိုးသားသမိုင်းဝင် အမွေအနှစ်အဖြစ် အသိအမှတ်ပြုထားသည်။
ဖွင့်လှစ်သည့်နေ့တွင် မြန်မာနိုင်ငံမှ သံဃာတော်များက ရန်ကုန်မြို့ ရွှေတိဂုံစေတီတော်မှ ဗုဒ္ဓဓာတ်တော်များကို ဟွမ်ဖူးစေတီတော်သို့ လက်ဆောင် ပေးအပ်ခဲ့သည်။
ဟွမ်ဖူးစေတီ ကိုးကား Category:ဗီယက်နမ်နိုင်ငံရှိ ဗုဒ္ဓဘာသာစေတီပုထိုးများ။
ဝက်သက်ရောဂါကာကွယ်ဆေး ()သည် ဝက်သက်ရောဂါကို ကာကွယ်ရာတွင် အကျိုးသက်ရောက်မှုရှိသော ကာကွယ်ဆေးတစ်မျိုးဖြစ်သည်။
"Measles vaccines: WHO position paper." ဤကာကွယ်ဆေးကို ကလေးအသက်(၉)လတွင် ပထမအကြိမ်ပေးရပြီး ဒုတိယအကြိမ်ကို အသက်(၁၂)လတွင် ပေးရသည်။
ပထမအကြိမ်ပေးပြီးလျှင် (၈၅)ရာခိုင်နှုန်းခန့် ခုခံအားရပြီး ဒုတိယအကြိမ်အပြီးတွင်တော့ (၉၅)ရာခိုင်နှုန်းခန့် ကာကွယ်နိုင်သည်။
Control, Centers for Disease; Prevention (2014). ပထမအကြိမ်ပေးပြီးသော်လည်း ခုခံအားမဖြစ်ပေါ်လာသောကလေးများတွင် ဒုတိယအကြိမ်ပေးပြီးလျှင် အားလုံးနီးပါး ခုခံအားဖြစ်ပေါ်လာကြသည်။
အကယ်၍ လူထုတစ်ရပ်အတွင်းရှိ (၉၃)ရာခိုင်နှုန်းနှင့်အထက် လူများကို ဝက်သက်ကာကွယ်ဆေးထိုးပေးပြီးပါက ထိုလူထုထဲတွင် ဝက်သက်ကူးစက်ရောဂါဖြစ်ပွားလေ့မရှိပါ။
သို့သော်လည်း အကယ်၍ ကာကွယ်ဆေးထိုးထားသောနှုန်းကျဆင်းသွားပါက ဝက်သက်ကူးစက်ရောဂါဖြစ်ပွားနိုင်သည်။
ဤကာကွယ်ဆေး၏ အကျိုးသက်ရောက်မှုမှာ နှစ်ပေါင်းများစွာ ခံနိုင်သည်။
ကာကွယ်ဆေးထိုးပြီး အချိန်ကြာရှည်လာသည်နှင့်အမျှ ၎င်း၏အကျိုးသက်ရောက်မှု ကျဆင်းခြင်းရှိ၊မရှိကိုတော့ မသိနိုင်သေးပါ။
ဝက်သက်ရောဂါရှိသူနှင့် ထိတွေ့ပြီး ရက်ပေါင်းအနည်းငယ်အတွင်း ဤကာကွယ်ဆေးထိုးလျှင်လည်း ဝက်သက်ရောဂါ မကူးစက်အောင် ကာကွယ်နိုင်သည်။
"Measles vaccines: WHO position paper." ဝက်သက်ရောဂါကာကွယ်ဆေးကို အိတ်ခ်ျအိုင်ဗွီ ရောဂါပိုး (HIV) ရှိသူများတွင်လည်း ယေဘုယျအားဖြင့် စိတ်ချစွာပေးနိုင်သည်။
ဆေးထိုးသောနေရာတွင် နာကျဉ်ခြင်းနှင့် အနည်းငယ်ကိုယ်ပူခြင်းစသော မပြင်းထန်သည့် ဘေးထွက်ဆိုးကျိုးများသာဖြစ်တတ်ပြီး အချိန်တိုအတွင်းတွင် ပြန်လည်ကောင်းမွန်သွားတတ်သည်။
လူပေါင်းတစ်သိန်းတွင် တစ်ယောက်ခန့်မှာ ပြင်းထန်သော ဆေးမတည့်သည့်တုံ့ပြန်မှုဖြစ်တတ်သည်။
ဂီလန်ဘာရေး ရောဂါလက္ခဏာစု (Guillain–Barré syndrome)၊ ဖွံ့ဖြိုးမှုချို့ယွင်းသောရောဂါ သို့မဟုတ် အော်တစ်ဇင် (autism) နှင့် အူလမ်းကြောင်းရောင်ရောဂါ (inflammatory bowel disease)တို့ ဖြစ်ပွားမှုနှုန်းများ ပိုများလာလေ့မရှိပါ။
"Measles vaccines: WHO position paper." ဝက်သက်ရောဂါကာကွယ်ဆေးကို သီးသန့်ဆေးအဖြစ်နှင့် အခြားကာကွယ်ဆေးများဖြင့် ရောစပ်ထားသောဆေးအနေဖြင့်ပါ ရရှိနိုင်သည်။
ဂျိုက်သိုးရောဂါကာကွယ်ဆေးနှင့် ဂျာမန်ဝက်သက်ရောဂါကာကွယ်ဆေးများနှင့် ရောစပ်ထားသောဆေးမှာ အမ်အမ်အာ(MMR) ဟုခေါ်ပြီး"Measles vaccines: WHO position paper." (၁၉၇၁)ခုနှစ်တွင် ပထမဆုံးရရှိခဲ့သည်။
"Vaccine Timeline". ၎င်းကာကွယ်ဆေး(၃)မျိုးတွင် ရေကျောက်ရောဂါကာကွယ်ဆေးကို ထပ်မံရောစပ်၍ အမ်အမ်အာဗွီ(MMRV)ဆေးအနေဖြင့် (၂၀ဝ၅)ခုနှစ်တွင် စတင်ထိုးပေးခဲ့သည်။
Mitchell, Deborah (2013). ဤကာကွယ်ဆေးသည် မည်သည့်ရောစပ်နည်းဖြင့်မဆို အကျိုးသက်ရောက်မှုကောင်းစွာရှိသည်။
ဝက်သက်ရောဂါအဖြစ်များသောနေရာများတွင် ဤကာကွယ်ဆေးကို ကလေးအသက်(၉)လတွင် ထိုးပေးရန် ကမ္ဘာ့ကျန်းမာရေးအဖွဲ့မှ အကြံပြုထားသည်။
ဝက်သက်ရောဂါဖြစ်ပွားလေ့မရှိသောနေရာများတွင်တော့ ကလေးအသက်(၁၂)လတွင် ထိုးပေးနိုင်သည်။
ဤကာကွယ်ဆေးကို အသက်ရှိသေးသော်လည်း အားပျော့သည့် ဝက်သက်ရောဂါပိုးဖြင့် ပြုလုပ်ထားခြင်းဖြစ်သည်။
ဤကာကွယ်ဆေးကို အခြောက်ခံထားသောအမှုန့်အနေဖြင့်လည်းရရှိနိုင်ပြီး ထိုးခါနီးတွင် သတ်မှတ်ထားသောဆေးရည်ဖြင့် ရောစပ်ရ၍ အရေပြားအောက် သို့မဟုတ် ကြွက်သားထဲသို့ ထိုးနှံရသည်။
ဤကာကွယ်ဆေးထိုးပြီးလျှင် အကျိုးသက်ရောက်မှုရှိ၊မရှိကို သွေးစစ်ဆေးခြင်းဖြင့် စမ်းသပ်ကြည့်နိုင်သည်။
"Measles vaccines: WHO position paper." (၂၀၁၃)ခုနှစ်တွင် ကမ္ဘာတလွှမ်းရှိ ကလေးပေါင်း(၈၅)ရာခိုင်နှုန်းခန့်ကို ဤကာကွယ်ဆေးထိုးပေးပြီးဖြစ်သည်။
"Measles Fact sheet N°286". who.int. (၂၀ဝ၈)ခုနှစ်တွင် နိုင်ငံပေါင်း(၁၉၂) နိုင်ငံ၌ ဤကာကွယ်ဆေးကို နှစ်ကြိမ်ထိုးပေးကြသည်။
"Measles vaccines: WHO position paper." ဤကာကွယ်ဆေးကို (၁၉၆၃)ခုနှစ်တွင် ပထမဆုံးစတင်အသုံးပြုခဲ့သည်။
Control, Centers for Disease; Prevention (2014). ကမ္ဘာ့ကျန်းမာရေးအဖွဲ့မှ သတ်မှတ်ထားသည့် အခြေခံကျန်းမာရေးစနစ်အတွက် အဓိကလိုအပ်သောဆေးများထဲတွင် တစ်ခုအပါအဝင်ဖြစ်သည်။
"WHO Model List of EssentialMedicines" (PDF). (၂၀၁၄)ခုနှစ်တွင် ဤကာကွယ်ဆေးတစ်လုံးကို လက်ကားဈေး (ဝ.၇၀) ဒေါ်လာခန့်ပေးရသည်။
"Measles vaccines: WHO position paper." "Vaccine, Measles". ကိုးကား Category:ကာကွယ်ဆေးများ။
MediaFire သည် ဖိုင်သိုလှောင်သည့် ဝန်ဆောင်မှုဖြစ်ပြီး တက္ကဆက်ပြည်နယ် အမေရိကန်တွင် အခြေစိုက်သည်။
ယင်းအား ၂၀၀၆ ခုနှစ်တွင် တည်ထောင်ခဲ့ပြီး Microsoft Windows, Mac OS X, Linux, Android, iOS, BlackBerry 10 နှင့် web browser အစရှိသော ပလက်ဖောင်းများတွင် သုံးစွဲနိုင်သည်။
MediaFire သည် ၂၀၁၂ ခုနှစ်တွင် သုံးစွဲသူ ၃၇ မီလီယံနှင့် အလည်လာသူ ၁.၃ ဘီလီယံရှိခဲ့သည်။
37 million active registered users and growing 1.3 billion unique visitors in 2012 ကိုးကား။
ဂျိုက်သိုးရောဂါကာကွယ်ဆေး ()သည် ဂျိုက်သိုးရောဂါကို စိတ်ချစွာကာကွယ်နိုင်သော ကာကွယ်ဆေးတစ်မျိုးဖြစ်သည်။
လူထုတစ်ရပ်အတွင်းရှိ လူအများစုကို ဤကာကွယ်ဆေးပေးပါက ထိုလူထုထဲတွင် ဂျိုက်သိုးရောဂါဖြစ်ပွားမှုကို ကာကွယ်နိုင်သည်။
အကယ်၍ လူထုတစ်ရပ်အတွင်းရှိ လူပေါင်း(၉၀)ရာခိုင်နှုန်းခန့်ကို ဤကာကွယ်ဆေးပေးပါက (၈၅)ရာခိုင်နှုန်းခန့် အကျိုးသက်ရောက်မှုရှိနိုင်သည်။
အချိန်ကြာရှည်စွာ ကာကွယ်မှုပေးနိုင်ရန် နှစ်ကြိမ်ထိုးပေးရသည်။
ပထမအကြိမ်ကို ကလေးအသက်(၁၂-၁၈)လအတွင်းတွင် ပေးရပြီး ဒုတိယအကြိမ်ကို ပုံမှန်အားဖြင့် အသက်(၂-၆) နှစ်အတွင်းတွင် ပေးရသည်။
ခုခံအားအပြည့်အဝမရသေးသူများသည် ဂျိုက်သိုးရောဂါရှိသူနှင့် ထိတွေ့မှုရှိပါက ဤကာကွယ်ဆေးကို ထိုးထားသင့်သည်။
ဂျိုက်သိုးရောဂါကာကွယ်ဆေးသည် အလွန်စိတ်ချရသောဆေးဖြစ်ပြီး ဆေးထိုးသည့်နေရာတွင် အနည်းငယ်နာကျဉ်ခြင်း၊ ရောင်ရမ်းခြင်း၊ ကိုယ်ပူခြင်းစသော ဘေးထွက်ဆိုးကျိုးများသာ ဖြစ်တတ်သည်။
ပို၍သိသာထင်ရှားသော ဘေးထွက်ဆိုးကျိုးများ ဖြစ်လေ့မရှိပါ။
ဤကာကွယ်ဆေးကြောင့် အာရုံကြောနှင့်ဆိုင်သော ဆိုးကျိုးများဖြစ်သည်ဆိုသည့်အယူအဆမှာ လုံလောက်သော သက်သေအထောက်အထားမရှိပါ။
ကိုယ်ဝန်ဆောင်နေသူများနှင့် ကိုယ်ခံအားကျဆင်းနေသူများကို ဤကာကွယ်ဆေး ပေးရန်မသင့်ပါ။
ဤကာကွယ်ဆေးအထိုးခံခဲ့ရသော ကိုယ်ဝန်ဆောင်နေသူများ၏ ကလေးများတွင် မကောင်းသောဆိုးကျိုးများဖြစ်တတ်သည်ဟုဆိုသော်လည်း စာရွက်စာတမ်းများတွင် မှတ်တမ်းတင်ထားခြင်း မတွေ့ရပါ။
ဤကာကွယ်ဆေးကို ကြက်ဥ၏ဆဲလ်တွင် ပြုလုပ်ထားသော်လည်း ဥနှင့်မတည့်သောလူများကိုပါ စိတ်ချစွာ ပေးနိုင်သည်။
တိုးတက်နေသောနိုင်ငံများနှင့် ဖွံ့ဖြိုးဆဲနိုင်ငံအများအပြားတွင် ဤကာကွယ်ဆေးကို ဝက်သက်ရောဂါကာကွယ်ဆေး၊ ဂျာမန်ဝက်သက်ရောဂါကာကွယ်ဆေးတို့နှင့် ရောစပ်ထားသော အမ်အမ်အာ(MMR)ဆေးအဖြစ်ဖြင့် ကာကွယ်ဆေးပေးခြင်းအစီအစဉ်တွင် ထည့်သွင်းထားကြသည်။
အထက်ပါ(၃)မျိုးအပြင် ရေကျောက်ရောဂါကာကွယ်ဆေးကိုပါ ရောစပ်၍ အမ်အမ်အာဗွီ(MMRV)ဆေးအနေဖြင့်လည်း ရရှိနိုင်ပြီး (၂၀ဝ၅)ခုနှစ်တွင် နိုင်ငံပေါင်း(၁၁၀)တွင် ၎င်းဆေးကို ပေးကြသည်။
ဤကာကွယ်ဆေးကို ကျယ်ပြန့်စွာ ထိုးပေးသောနေရာများတွင် ဂျိုက်သိုးရောဂါဖြစ်ပွားမှု (၉၀)ရာခိုင်နှုန်းခန့်ကျဆင်းကြောင်း တွေ့ရှိရသည်။
လူပေါင်း သန်း(၅၀ဝ)ခန့်ကို ဤကာကွယ်ဆေးပေးခဲ့ကြခြင်းဖြစ်သည်။
ဂျိုက်သိုးရောဂါကာကွယ်ဆေးကို (၁၉၄၈)ခုနှစ်တွင် စတင်မှတ်ပုံတင်ခဲ့သော်လည်း ၎င်းမှာ အချိန်တိုအတွင်းသာ အကျိုးသက်ရောက်မှုရှိသည်။
(၁၉၆၀)နှစ်ပိုင်းအတွင်းတွင် ပို၍ကောင်းသောဆေးများ ဈေးကွက်သို့ ဝင်ရောက်လာခဲ့သည်။
ကနဦးပိုင်းတွင် ပြုလုပ်ခဲ့သော ကာကွယ်ဆေးများမှာ အသက်မရှိတော့သော ရောဂါပိုးဖြင့်ပြုလုပ်ထားပြီး နောက်ပိုင်းပြုလုပ်သောဆေးများမှာ အသက်ရှိသော်လည်း အားပျော့သည့်ရောဂါပိုး ပါဝင်သည်။
ဤကာကွယ်ဆေးကို (၂၀ဝ၇)ခုနှစ်တွင် အမျိုးပေါင်းများစွာ ရရှိနိုင်ပြီဖြစ်သည်။
(၂၀၁၄)ခုနှစ်တွင် အမ်အမ်အာဆေးတစ်လုံး၏ လက်ကားဈေးမှာ (ဝ.၂၄) ဒေါ်လာခန့်ဖြစ်သည်။
ဂျာမန်ဝက်သက်ရောဂါကာကွယ်ဆေး () သည် ဂျာမန်ဝက်သက်ရောဂါကို ကာကွယ်ပေးသည့် ကာကွယ်ဆေးတစ်မျိုးဖြစ်သည်။
ဤကာကွယ်ဆေးကို တစ်ကြိမ်သာ ထိုးရသည်။
ထိုးပြီး ရက်သတ္တပတ်(၂)ပတ်အကြာတွင် အကျိုးသက်ရောက်မှုများ စတင်ပေါ်ပေါက်လာသည်။
ဤကာကွယ်ဆေးထိုးသော လူပေါင်း(၉၅)ရာခိုင်နှုန်းခန့်တွင် ခုခံအားများဖြစ်ပေါ်လာသည်။
ကာကွယ်ဆေးထိုးနှုန်းမြင့်မားသော နိုင်ငံများတွင် ဂျာမန်ဝက်သက်ရောဂါနှင့် မွေးရာပါဂျာမန်ဝက်သက်လက္ခဏာစု (congenital rubella syndrome) ဖြစ်ပွားခြင်း လုံးဝမရှိတော့ပါ။
ကလေးသူငယ်ဘဝတွင် ဤကာကွယ်ဆေး အထိုးမခံခဲ့ရပါက ထိုကလေးများမှ မိန်းကလေးများကိုယ်ဝန်ဆောင်သည့် ရင်သွေးငယ်သည် မွေးရာပါဂျာမန်ဝက်သက်ရောဂါဖြစ်နိုင်သည်။
ထို့ကြောင့် လူပေါင်း(၈၀)ရာခိုင်နှုန်းနှင့်အထက်ကို ဤကာကွယ်ဆေးပေးထားရန်လိုအပ်သည်။
ဂျာမန်ဝက်သက်ရောဂါကာကွယ်ဆေးကို ပုံမှန်ထိုးသင့်သော ကာကွယ်ဆေးများစာရင်းထဲတွင် ထည့်သွင်းထားရန် ကမ္ဘာ့ကျန်းမာရေးအဖွဲ့မှ အကြံပြုထားသည်။
အကယ်၍ လူအားလုံးကို ဤကာကွယ်ဆေးမထိုးလျှင်တောင်မှ ကလေးမွေးဖွားနိုင်သောအရွယ်ရှိ အမျိုးသမီးအားလုံးကို ထိုးပေးသင့်သည်။
သို့သော်လည်း ကိုယ်ဝန်ဆောင်နေသူများနှင့် ကိုယ်ခံအားကျဆင်းနေသူများကို ဤကာကွယ်ဆေး မထိုးပေးသင့်ပါ။
ဤကာကွယ်ဆေးကို တစ်ကြိမ်သာ ထိုးခြင်းဖြင့် ဂျာမန်ဝက်သက်ရောဂါကို ဘဝတသက်တာ ကာကွယ်နိုင်သော်လည်း တခါတရံတွင် နှစ်ကြိမ်ပေးကြသည်။
ဂျာမန်ဝက်သက်ရောဂါကာကွယ်ဆေး၏ ဘေးထွက်ဆိုးကျိုးများမှာ ပြင်းထန်လေ့မရှိပါ။
ကိုယ်ပူခြင်း၊ ယားယံ၍အင်ပြင်ထွက်ခြင်း၊ ဆေးထိုးသောနေရာတွင် နာကျဉ်ခြင်းနှင့် နီရဲခြင်းတို့ ဖြစ်တတ်သည်။
အမျိုးသမီးများတွင် ဆေးထိုးပြီး ရက်သတ္တပတ်(၁-၃)ပတ်အကြာတွင် အဆစ်များနာကျဉ်ခြင်းတို့ ဖြစ်တတ်သည်။
ပြင်းထန်သော ဆေးမတည့်သည့်တုံ့ပြန်မှုများ ဖြစ်ပွားလေ့မရှိပါ။
ဤကာကွယ်ဆေးကို သီးသန့်ဆေး သို့မဟုတ် အခြားကာကွယ်ဆေးများနှင့် ရောစပ်ထားသောဆေးအနေဖြင့် ရရှိနိုင်သည်။
ရောစပ်ထားသောဆေးများမှာ ဂျိုက်သိုးရောဂါကာကွယ်ဆေး၊ ဝက်သက်ရောဂါကာကွယ်ဆေးများနှင့် ရောစပ်ထားသော အမ်အမ်အာ(MMR)၊ ဂျိုက်သိုး၊ ဝက်သက်နှင့် ရေကျောက်ရောဂါကာကွယ်ဆေးများနှင့် ရောစပ်ထားသော အမ်အမ်အာဗွီ(MMRV)ဆေးတို့ဖြစ်သည်။
ဂျာမန်ဝက်သက်ရောဂါကာကွယ်ဆေးကို (၁၉၆၉)ခုနှစ်တွင် ပထမဆုံး မှတ်ပုံတင်ခဲ့သည်။
ဤကာကွယ်ဆေးကို (၂၀ဝ၉)ခုနှစ်တွင် နိုင်ငံပေါင်း(၁၃၀)ကျော်၌ ပုံမှန်ထိုးသင့်သော ကာကွယ်ဆေးများထဲတွင် ထည့်သွင်းထားပြီးဖြစ်သည်။
(၂၀၁၄)ခုနှစ်တွင် အမ်အမ်အာကာကွယ်ဆေးတစ်လုံးကို လက်ကားဈေး (ဝ.၂၄) ဒေါ်လာခန့်ပေးရသည်။
အမေရိကန်နိုင်ငံတွင် (၅၀-၁၀ဝ) ဒေါ်လာအထိ ကုန်ကျနိုင်သည်။
ဟန်ထူးလွင် (ကျားပေါက်) သည် မြန်မာနိုင်ငံသား အော်တာနေးတစ် (alternative) နှင့် punk rock ဂီတသမားတစ်ဦး ဖြစ်သည်။
အဆိုတော် ရင်ဂို၏သားဖြစ်၍ Big Bag တီးဝိုင်း၏ ‌ဒရမ်သမားတစ်ယောက်ဖြစ်သော်လည်း အဆိုတော်၊ ဂီတာသမား၊ သီချင်းရေးဆရာ ထုတ်လုပ်သူလည်း ဖြစ်ပြန်သည်။
မြန်မာ့စောင်း၊ ပုလွေ၊ ပီယာနို၊ ဟန်းပန်(hand pand)၊ ဒရမ်နှင့် အခြား​သော တူရိယာ အများအပြားကိုလည်း တီးခတ်နိုင်ကာ စာ​ရေးခြင်း နှင့် ပန်းချီဆွဲခြင်းများကိုလည်းလုပ်ကိုင်သည်။
Bipolarbear Production ကိုလည်း ထူထောင်ထားသည်။
အသက်မွေးဝမ်းကျောင်းအလုပ် ဟန်ထူးလွင်သည် Big Bag တီးဝိုင်း၏အဆိုတော်၊ ဂီတာသမား၊ သီချင်းရေးဆရာ ထုတ်လုပ်သူ ဖြစ်သည်။
တီးဝိုင်းကို ၂၀၀၀ ခုနှစ် ဧပြီတွင် စတင်ထူထောင်၍ ပထမပိုင်းကာလများတွင် တီးဝိုင်းကို ဟန်ထူးလွင် ၊ ဆင်​ပေါက် နှင့် Vနိုထွန်း တို့နှင့် စတင်ဖွဲ့စည်းခဲ့ပြီး​ နောက်ပိုင်းတွင် ရဲဇော်မျိုး(ဘေ့စ်)၊ ဖြိုးမင်းနိုင်(keyboard) နှင့် မွန်ဘွဲ့(ဒရမ်) တို့ဖြင့် ပြောင်းလဲ ဖွဲ့စည်းခဲ့သည်။
Big Bag မတိုင်ခင် Animal Kingdom နှင့် Big Bag နှင့်အတူ Bloodsugar Pölitik နှင့် Lucidတီးဝိုင်းများကိုလည်း ထူထောင်ခဲ့၏။
SIR Band တွင်လည်း 2016 ခုနှစ်အထိ ပါဝင်အားဖြည့်ခဲ့သည်။
Big Bag ၏ ပထမဆုံး album မှာ Punk for All ဖြစ်ပြီး သူတို့၏ alternative ဂီတမှာ ဆယ်ကျော်သက်တို့၏ အာရုံစိုက်ခြင်းကို ခံခဲ့ရသည်။
သူတို့၏ပထမဆုံး one band show ဖြစ်သည့် ရန်ကုန်မြို့တွင် ပြုလုပ်ခဲ့သော The Big Show in Bag 1 တွင် အထူးအောင်မြင်မှုရရှိခဲ့သည်။
၂၀၁၇ အထိ သူ၏ Big Bag တီးဝိုင်းသည် album ၁၃ ခုထွက်ရှိခဲ့ကာ။
နောက်ဆုံး album မှာ Anger Management ဖြစ်သည်။
ဟန်ထူးလွင်(ကျားပေါက်) သည် သူ၏ပထမဆုံးသော Single EP ကို Cinematicüs အမည်ဖြင့် ၂၀၂၀ အောက်တိုဘာ ၂၆ ရက်နေ့တွင် ထုတ်ဝေခဲ့သည်။
ယခုလက်ရှိ‌တွင်လည်း သီချင်းများ ဆက်လက်ထုတ်လုပ်ဆဲဖြစ်ပြီး သူ၏ သီချင်းဟောင်းများကိုလည်း မတူညီသော ပုံစံများဖြင့် တစ်ဖန်ပြန်လည်ဆန်းသစ်မှုများ ပြုလုပ်နေဆဲဖြစ်သည်။
ပုဂ္ဂိုလ်ရေးဘဝ ဟန်ထူးလွင်သည် ဆုလဲ့ဝင်းဇုံဇုံ နှင့် ၂၀၀၆ ခုနှစ် အောက်တိုဘာ ၂၉ ရက်တွင် လက်ထပ်ခဲ့ပြီး ၂၀၁၉ တွင်တရားဝင်ကွာရှင်းခဲ့သည်။
သူတို့တွင် အိချိုနှင့် ဆွိချို ဟူသော သမီးနှစ်ယောက်ထွန်းကားခဲ့သည်။
ထွက်ရှိပြီး တေးစီးရီးများ ပန့်ခ်အကြောင်းမပြောနဲ့ အားလုံးအတွက်ပန့်ခ် နာမည်ကြီး ဗီလိန် အိပ်ယာဝင်တေးများ The Big Show In The Bag AD 3000 Telepunk The Sun Factory One Eleven We are Big Bag IDGAF ANGER MANAGEMENT CINEMATICÜS (Single EP) Public Enemy ကိုးကား Category:မြန်မာ အမျိုးသား အဆိုတော်များ Category:သက်ရှိထင်ရှားပုဂ္ဂိုလ်များ။
Baroque pop (baroque rock သို့မဟုတ် English baroque) သည် Chamber pop/ rock နှင့်အတူ အပြန်အလှန်အသုံးပြုထားခြင်းဖြစ်ပြီး pop rock ဂီတ၏မျိုးခွဲဖြစ်ပြီး အမေရိကန်ပြည်ထောင်စုနှင့် ယူနိုက်တက်ကင်းဒမ်းမှ စတင်ခဲ့သည်ဟု သိရသည်။
"Baroque Pop" , Allmusic, retrieved 13 November 2011. Baroque သည် ၁၉၆၀ နောက်ပိုင်းတွင် အောင်မြင်မှုအမြင့်မားဆုံးရောက်ခဲ့သည်။
the Beach Boys, the moody Blues, the Beatles, the left Banke, the Fifth Estate, the Rolling Stones, Loveနှင့် Procol Harum အစရှိသော တီးဝိုင်းတို့ပါဝင်သည်။
Baroque pop ၏ mainstream ကျော်ကြားမှုသည် ၁၉၇၀ တွင် punk rock, discoနှင့် hard rock တို့လျော့နည်းလာခဲ့သည်။
မည်သို့ပင်ဖြစ်စေ အခြားမျိုးခွဲများအပေါ် သက်ရောက်စေခဲ့သည်။
၁၉၉၀တွင် baroque သည် ပြန်လည်၍ ရှင်သန်လာခဲ့သည်။
Belle and Sebastian, Regina Spektor, the Divine Comedy တို့ပါဝင်သည်။
ဝေါဟာရ Baroque rock ဟူသော ဝေါဟာရကို ၁၉၆၆တွင် ကြမ်းတမ်းစွာ အသုံးပြုလာခဲ့သည်။
"English baroque" သည် ဤပုံ၏ တီးခတ်ပုံအသုံးပြုထားသော Britpop နှင့် rock ဖော်ပြရာတွင် အသုံးပြုထားသည်။
Chamber pop (သို့) Chamber rock သည် Chamber ဂီတ၏ ကြိုးတူရိယာများကို အသုံးပြုထားသော ဂီတကို ရည်ညွန်းရာတွင် အသုံးပြုသည်။
Classical ဂီတတွင် Baroque ကို ၁၆၀၀ မှ ၁၇၅၀ ကြားရှိ ဥရောပ၏ art ဂီတကို ဖော်ပြရာတွင် အသုံးပြုသည်။
အထင်ရှားဆုံးတေးရေးဆရာများမှ J.S Bachနှင့် Antonio Vivaldi တို့ဖြစ်သည်။
baroque pop ၏တီးခတ်ပုံများ Baroque နောက်ပိုင်းကာလအပိုင်းအခြားနှင့် classical အစောပိုင်းကာလအပိုင်းအခြားနှင့် ဆက်စပ်နေပြီး ၁၆၉ ၀မှ ၁၇၆၀ အထိ ဥရောပဂီတကို ရှင်းလင်းဖော်ပြသည်။
ညီမျှသောစာပိုဒ်များ ကြည်လင်ရှင်းသန့်ခြင်းနှင့် အလှအပ ရိုးရှင်းသော တီးခတ်ပုံ modern orchestra အထိ အသုံးပြုထားသည်။
သူတို့၏ဂီတပုံစံနှင့် တီးခတ်ခြင်းများကို ဖော်ပြရန် သူတို့၏ နယ်နမိတ်ကို ဂရုမစိုက်စေဘဲ ကျော်ကြားသောဂီတကို အသုံးပြုထားသည်။
ဝိသေလက္ခဏာများ ဤအမျိုးအစားသည် rock ဂီတထက်လျော့နည်းသည်။
စီးပွားရေးအရ လျော့နည်းသော်လည်း ဤအမျိုးအစားကို ရင့်သန်လာစေသည်။
Baroque pop သည် progressive rock မှ ခွဲခြားထားသည် ဖြစ်နိုင်ဖွယ်ရှိသည်။
classical တီးခတ်ပုံများကိုလည်း အသုံးပြုထားသည်။
ယေဘုယျအားဖြင့် Highly orchestral များနှင့် lush instrumentation ဖြင့်ထူးခြားသည့် သွင်ပြင်လက္ခဏာကို ဖော်ပြသည်။
baroque pop ၏ဗဟိုအစိတ်အပိုင်းများမှာ တေးသွားများ၊ ခေတ်ဆန်သော ထုတ်လုပ်ခြင်းများနှင့် အရေးပါသော ဟာမိုနီများ ပါဝင်သည်။
baroque pop သည် ယေဘုယျအားဖြင့် စိတ်အားညှိုးငယ်ခြင်းနှင့် ပြဇတ်ဆန်သော ဂီတဖြစ်သည်။
မူရင်း–၁၉၆၀ အစောပိုင်းမှ အလယ် Baroque ၏မူလအစကို အတိအကျသတ်မှတ်ရန် ခက်ခဲစေသည်။
၁၉၆၀ အစောပိုင်းတွင် Burt Bacharach သည် သမားရိုးကျမဟုတ်သော တီးခတ်ပုံများဖြင့် စမ်းသပ်လေ့လာခဲ့သည်။
Walk On Bq (၁၉၆၃) သီချင်းကဲ့သို့ Flugehorn သုံးထားသည်။
Phil Spector ၏ Wall of sound ကဲ့သို့ကွဲပြားသော တီးခတ်ပုံများကို သုံးထားသည်။
classical ဂီတနှင့်ဆက်စပ်နေသည်။
ဗြိတိန်အုပ်စု the Zombies သူတို့၏ She’s Not there single ကို ၁၉၆၄တွင် ဖြန့်ချိခဲ့ပြီး မျိုးခွဲ၏ ဥပမာအဖြစ် ကိုးကားခဲ့သည်။
သို့သော်လည်း ထိုသီချင်းသည် baroque ၏စည်းဝါးကိုက်သော အရည်အသွေးများစွာ ပါရှိသည်။
classical တီးခတ်ပုံအတိုင်းအသုံးမပြုထားပါပေ၊ ၁၉၆၅တွင် Brian Wilson သည် the Beach Boy ၏ Today album တွင် baroque နှင့် symphone အစိတ်အပိုင်းများကို ပေါင်းစပ်ထားသည်။
Summer Days(And Summer Nights!)album တွင် စန္ဒရားတစ်မျိုးနှင့် ဗျတ်စောင်းနှင့် တီးခတ်ထားသည်။
The Byrd တီးဝိုင်း၏ ပထမဆုံး single Mr.Tambourine Man (၁၉၆၅)သည် ဖွင့်ဖွင့်ချင်းတွင် Roger McGuinn နှင့် guitar မိတ်ဆက်သံနှင့် ထူးခြားခဲ့သည်။
the Beatle သည် Georg Martin ၏ classical ဂီတစွမ်းရည်နှင့် အကျိုးပြုခဲ့သည်။
သူသည် tempo တစ်ဝက်ဖြင့် piano solo ဖြင့် string quartet ကို အသုံးပြု၍ Yesterday နှင့် In My Life တို့ကို မှတ်တမ်းတင်ခဲ့သည်။
Zombies တီးဝိုင်းသည် New York မှဂီတသမား Michale Brownကို the left Banke တီးဝိုင်းဖွဲ့စည်းရန် လှုံဆော်စေခဲ့သည်။
သူ၏ ၁၉၆၆ single တွင် Walk Away Rence သည် စန္ဒရားတစ်မျိုးနှင့် String quarter ကို အသုံးပြုထားသည်။
အမှတ်ရစရာ baroque pop single ဖြစ်သည်။
ဗြိတိန် the Yardbirds မှ Jeff Beck သည် ထုံးစံအတိုင်းမဟုတ်သော ဂီတအရသာကို သူတို့၏ Gregorian chant နှင့် ကမ္ဘာဂီတလွှမ်းမိုးမှု တစ်လျှောက်တွင် မျိုးခွဲထဲမှ ပြောင်းလဲသော အလုပ်သည် baroque တီထွင် ဖွဲ့စည်းခြင်းကို ပြီးမြောက်စေလုပ်မည်။
Beach Boy ၏ Pel Sounds (၁၉၆၆)နှင့် God Only Knows နှင့် Caroline, No တို့ပြဇတ်စာသားများနှင့် စီစဉ်ထားသည်။
single Wouldn’t it Be Nice သည် သူတို့၏အရင်အလုပ်ထက် တိုးမြှင့်တီးခတ်ထားခြင်းဖြစ်သည်။
Pet Sound ကို တုံ့ပြန်သောအားဖြင့် baroque တီးခတ်ခြင်းသီချင်းများမှာ For No One နှင့် Eleano Rigby တို့ဖြစ်သည်။
၁၉၆၀နောက်ပိုင်း ၁၉၆၆တွင် Baroque ဂီတသည် ကျော်ကြားမှုထိပ်ဆုံးသို့ ရောက်ခဲ့သည်။
ထိုအချိန်အတွင်းတွင် Psychedelic ဂီတသည်လည်း ထိပ်ဆုံးသို့ ရောက်ခဲ့သည်။
Classical လွှမ်းမိုးမှုကို the Beatles တီးဝိုင်း ၁၉၆၇ album Sgt.Pepper’s Lonely Hearts club Band မှ "A Day in the life" နှင့် "She’s Leaving Home" နှင့် White Album (၁၉၆၈)မှ "Piggies" သီချင်းတို့တွင် တွေ့နိုင်သည်။
Andrew Jones, Plunderphonics, 'pataphysics & pop mechanics: an introduction to musique, ISBN 978-0-946719-15-0, p. 214. Arthur Lee ဦးဆောင်မြောက် album Da Capo (၁၉၆၇) တွင် baroque လွှမ်းမိုးမှုကို တွေ့ရသည်။
သို့သော် proto-punk မှတ်တမ်းတင်ခဲ့သည်။
သူတို့၏ တတိယမြောက် album Forever Changes (၁၉၆၇)မှ "Andmoreagain" နှင့် "Alone Again Or" တို့ပို၍ညင်သာပြီး တူရိယာမျိုးစုံဖြင့် တီးခတ်ထားသည်ကို တွေ့ရသည်။
[ "Forever Changes"]All Music, retrieved 5 August 2011. The Moody Blue ၏ Day of Future Passed (၁၉၆၇)၊ the Zombies ၏ Odessey and Oracle (၁၉၆၈)၊ the Kinks ၏ Are the Village Green Preservation Society (၁၉၆၈)နှင့် Bee Gee ၏ Odessa (၁၉၆၉)နှင့် Honeybus ၏ "I Can’t Let Maggie Go" (၁၉၆၈)single သီချင်းတို့တွင် လွှမ်းမိုးခဲ့သည်ကို နားထောင်နိုင်သည်။
Procol Harum ၏တီးဝိုင်း၏ A Whiter Shade of Pale (၁၉၆၇)တွင် progressive rock နှင့် baroque ပုံစံတို့နှင့် အကျွမ်းဝင်စေခဲ့သည်။
Bach ၏ Sleepers, Wake! နှင့် Air on the G String တို့တွင်လည်း လွှမ်းမိုးခဲ့သည်။
ထိုကာလအပိုင်းအခြား၌ သူတို့၏ album များသို့ Baroque နှင့် Classical တို့ပေါင်းစပ်ထားသည့် အနုပညာရှင်များမှာ Judy Collins ၏ in My Life (၁၉၆၆) နှင့် Wildflowers (၁၉၆၇) နှင့် Joan Baez ၏ Joan(၁၉၆၇)နှင့် Baptism (၁၉၆၈) တို့မှာ အမှတ်ရဖွယ်ရာများဖြစ်သည်။
ကျဆင်းခြင်းနှင့် ပြန်လည်ရှင်သန်ခြင်း ၁၉၇၀ တွင် punk,disco, heavy metalနှင့် electronic music တို့ လွှမ်းမိုးနေသကဲ့သို့ Baroque pop နှင့် rock သည်လည်းကျဆင်းလာခဲ့သည်။
သို့သော် ၁၉၈၀ အတောအတွင်းတွင် R.E.M တီးဝိုင်းကြောင့် ပြန်လည်ရှင်သန်လာခဲ့သည်။
Modern baroque pop ၏ ထူးခြားသည့်မှာ orchestral arrangements နှင့် classical style တို့ ပေါင်းစပ်ထားခြင်းဖြစ်သည်။
တစ်ခါတစ်ရံမှာ traditional pop တီးခတ်ပုံကို လုံးဝပစ်ပယ်ထားသည်။
အတိတ်ဆယ်စုနှစ်စုမှ baroque အနုပညာရှင်များသည် များပြားစွာသော ကွဲပြားသော အမျိုးအစားများ၏ အောက်တွင် ခွဲခြားနိုင်သည်။
indie rock, alternative rock, folk, Americana, Britpop, psychedelia နှင့် dream pop တို့ပါဝင်သည်။
ကပ်ပလာသည် နာဆာမှ ကြီးမှူးကာ လွှတ်တင်သော အာကာသအခြေစိုက် တယ်လီစကုပ်ဖြစ်သည်။
ယင်းသည် အခြားသောကြယ်များအား လှည့်ပတ်နေသော ကမ္ဘာနှင့်တူသည့်ပြင်ပဂြိုဟ်များအား စူးစမ်းရှာဖွေရန်ဖြစ်သည်။
အာကာသယာဉ်အား နက္ခတ္တပညာရှင် ကပ်ပလာအားအစွဲပြုကာ မှည့်ခေါ်ခြင်းဖြစ်သည်။
အာကာသယာဉ်အား မတ်လ ၇ ရက်၊ ၂ဝဝ၉ ခုနှစ်တွင် စတင်လွှတ်တင်ခဲ့သည်။
နဂါးငွေ့တန်း ဂယ်လက်ဆီအပိုင်းအား လေ့လာရန် ဒီဇိုင်းဆွဲထားပြီး ယင်းအတွင်းမှကြယ်အရေအတွက်၊ အခြားသော နေစကြဝဠာပြင်ပဂြိုဟ်များအား လေ့လာရန် ရည်ရွယ်ထားသည်။
ကပ်ပလာ၏ ပင်မပစ္စည်းတစ်ခုသည် ပင်မအစီအစဉ်အတွင်းရှိ တောက်ပသည့် ကြယ်ပေါင်း ၁၄၅၀၀၀ အား ပုံသေမြင်ကွင်းဖြင့် ဆက်တိုက်စောင့်ကြည့်ခြင်းဖြစ်သည်။
– click the itinerary builder to get to the abstract of "Kepler Planet Detection Mission: Introduction and First Results". ရလာသည့် ဒေတာအချက်အလက်များအား ကမ္ဘာမြေသို့ ပြန်လည်ပို့ဆောင်ပေးသည်။
ကနဦး စီမံကိန်းအတွက် အချိန် ၃ နှစ်ခွဲကြာမြင့်ခဲ့သည်။
မှတ်စု ပြင်ပလင့်များ Official website by NASA's Ames Research Center Kepler website by NASA Kepler Science Center by NASA's Ames Research Center Kepler public data archive by the Space Telescope Science Institute Strömgren Survey for Asteroseismology and Galactic Archaeology Exoplanet catalogs and databases Extrasolar Planets Encyclopaedia by the Paris Observatory The Habitable Exoplanets Catalog by University of Puerto Rico at Arecibo New Worlds Atlas by the NASA/JPL PlanetQuest ကိုးကား။
နတ်ပြည် ဗြဟ္မာပြည်ဟူသည် ကုသိုလ်ကောင်းမှုအကျိုးပေးရာ ဘုံဌာနတို့ဖြစ်သည်။
ထို့ကြောင့် နတ်ဗြဟ္မာတို့သည်လွန်စွာအသက်ရှည်လေသည်။
ပထဝီအနေအထားဖြင့်ကြည့်လျှင် အောက်ဆုံးနတ်ပြည်၏တစ်နေ့တစ်ညအချိန်ကာလသည် လူ့အချိန်အားဖြင့်နှစ်ငါးဆယ်တိတိကြာမြင့်သည်။
အထက်နတ်ဘုံအသီးသီးတို့တွင် နေ့တာညတာသည် နတ်အချိန်ကာလအားဖြင့် နှစ်ဆတက်ပိုမိုရှည်သွားသည်။
အထက်မြင့်လေ နေ့တာညတာပိုရှည်သွားလေသည်။
အာကာသယာဉ်များဖြင့်ကမ္ဘာကိုလည်ပတ်ခဲ့သော အကာသမောင်မယ်များအဆိုအရ ကမ္ဘာပတ်လမ်းကြောင်း အပြင်တွင် နေ့တာညတာသည် ကမ္ဘာနေ့တာညတာထက်ပိုမိုရှည်ကြာလေသည်ဟူသောအချက်ကိုသတိပြုသင့်သည်။
နတ်ဘုံနတ်တွက်ကိန်းအသက် (နှစ်)လူတွက်ကိန်းအသက် (နှစ်)စာတုမဟာရာဇ်၅၀၀၉၀၀၀၀၀၀တာဝတိံတာ၁၀၀၀၃၆၀၀၀၀၀၀ယာမာ၂၀၀၀၁၄၄၀၀၀၀၀၀တုသိတာ၄၀၀၀၅၇၆၀၀၀၀၀၀နိမ္မာနရတိ၈၀၀၀၂၃၀၄၀၀၀၀၀၀ပရနိမ္မိတဝသဝတ္တိ၁၆၀၀၀၉၂၁၆၀၀၀၀၀၀ ကိုးကားချက် ဗုဒ္ဓဘာသာကောင်းတစ်ယောက် (၂၀၀၇) Category:ဗုဒ္ဓဘာသာ။
ရေကျောက်ရောဂါကာကွယ်ဆေး ()သည် ရေကျောက်ရောဂါကို ကာကွယ်ပေးသည့် ကာကွယ်ဆေးတစ်မျိုးဖြစ်သည်။
"Chickenpox (Varicella) Vaccine Safety". ဤကာကွယ်ဆေးကို တစ်ကြိမ်ထိုးခြင်းဖြင့် (၉၅)ရာခိုင်နှုန်းခန့်ကို ရေကျောက်ရောဂါအလယ်အလတ်အဆင့်မဖြစ်ပွားအောင် ကာကွယ်နိုင်ပြီး (၁၀ဝ)ရာခိုင်နှုန်းကို ပြင်းထန်သောရောဂါမဖြစ်ပွားအောင် ကာကွယ်ပေးနိုင်သည်။
သို့သော်လည်း နှစ်ကြိမ်ထိုးပေးပါက ပို၍အကျိုးသက်ရောက်မှုရှိသည်။
ခုခံအားအပြည့်အဝမရသေးသူများသည် ရေကျောက်ရောဂါရှိသူနှင့် ထိတွေ့မှုရှိပြီး (၅)ရက်အတွင်း ဤကာကွယ်ဆေးထိုးလျှင် ရေကျောက်ရောဂါမကူးစက်အောင် ကာကွယ်နိုင်သည်။
လူထုတစ်ရပ်အတွင်းရှိ လူအများစုကို ဤကာကွယ်ဆေးထိုးပေးခြင်းဖြင့် ကာကွယ်ဆေးမထိုးထားသော လူများကိုပါ ကာကွယ်မှုပေးနိုင်သည်။
ဤကာကွယ်ဆေးကို အရေပြားအောက်သို့ ထိုးနှံရသည်။
"Varicella and herpes zoster vaccines: WHO position paper, June 2014." ကမ္ဘာ့ကျန်းမာရေးအဖွဲ့၏ အကြံပြုချက်မှာ နိုင်ငံတစ်နိုင်ငံအတွင်းရှိ (၈၀)ရာခိုင်နှုန်းအထက်လူများကို ရေကျောက်ရောဂါကာကွယ်ဆေးထိုးပေးနိုင်မှသာ ပုံမှန်ထိုးသင့်သောကာကွယ်ဆေးများစာရင်းထဲသို့ထည့်သင့်သည်။
အကယ်၍ (၂၀-၈၀)ရာခိုင်နှုန်းခန့်လူများကိုသာ ကာကွယ်ဆေးထိုးပေးပါက လူများအသက်ကြီးလာသည့်အခါ ရောဂါကူးစက်ခံရနိုင်ပြီး ပို၍ဆိုးရွားသော ရလဒ်များ ဖြစ်ပွားလာမည်ဖြစ်သည်။
ဤကာကွယ်ဆေးကို တစ်ကြိမ် သို့မဟုတ် နှစ်ကြိမ်ပေးနိုင်သည်။
"Varicella and herpes zoster vaccines: WHO position paper, June 2014." အမေရိကန်နိုင်ငံတွင် ဤကာကွယ်ဆေးကို နှစ်ကြိမ်ပေးရန် အကြံပြုထားပြီး ကလေးများအသက်(၁၂-၁၅)လအတွင်းတွင် ပထမအကြိမ်ပေးသည်။
"Chickenpox (Varicella) Vaccine Safety". (၂၀၁၂)ခုနှစ်တွင် ဥရောပနိုင်ငံအများစုတွင် ကလေးအားလုံး သို့မဟုတ် ရောဂါကူးစက်နိုင်ခြေရှိသော ကလေးများကိုသာ ပေးသော်လည်းCarrillo-Santisteve, P; Lopalco, PL (May 2014). ဤကာကွယ်ဆေး၏ ကုန်ကျမှုများသောကြောင့် နိုင်ငံတိုင်းတွင် မပေးနိုင်ပါ။
Flatt, A; Breuer, J (September 2012). ရေကျောက်ရောဂါကာကွယ်ဆေးသည် အလွန်စိတ်ချရသောဆေးဖြစ်ပြီး ဆေးထိုးသည့်နေရာတွင် အနည်းငယ်နာကျဉ်ခြင်း၊ ကိုယ်ပူခြင်း၊ ယားယံ၍အင်ပြင်ထွက်ခြင်းစသော ဘေးထွက်ဆိုးကျိုးများသာ ဖြစ်တတ်သည်။
"Chickenpox (Varicella) Vaccine Safety". ပြင်းထန်သော ဘေးထွက်ဆိုးကျိုးများ ဖြစ်လေ့မရှိဘဲ ကိုယ်ခံအားကျဆင်းနေသူများတွင်သာ ဖြစ်လေ့ရှိသည်။